
CONSILIUL LOCAL AL MUNICIPIULUI TIMIŞOARA
DIRECŢIA DE ASISTENŢĂ SOCIALĂ COMUNITARĂ  TIMIŞOARA

SERVICIUL PENTRU PROŢECTIA COPILULUI ŞI FAMILIEI TIMIŞOARA
REGULAMENT

de organizare şi funcţionare a serviciului public de asistenţă socială de interes local

SERVICIUL PENTRU PROTECTIA COPILULUI SI FAMILIEI TIMIŞOARA
Cap. I. DISPOZIŢII GENERALE
Art.1.(1) Serviciul pentru Protecţia Copilului si Familiei Timişoara  este un serviciu public cu personalitate juridică, care funcţionează în subordinea Direcţiei de Asistenţă Socială Comunitară Timişoara, serviciul fiind înfiinţat prin Hotărârea Consiliului Local al Municipiului Timişoara nr.466/20.12.2005, şeful serviciului având calitatea de ordonator terţiar de credite;
Art.2. Scopul principal al Serviciului pentru Protecţia Copilului si Familiei Timişoara : desfăşoară activitaţi de asistenţă şi protecţie socială pentru copil si familia sa, de prevenire a separării copilului de familia sa, cu domiciliul sau reşedinţa în municipiul Timişoara, în conformitate cu legislaţia în vigoare. 

Art.3. Prin Serviciul pentru Protecţia Copilului si Familiei Timişoara în înţelesul prezentului regulament, se înţelege serviciul public cu personalitate juridică, subordonat şi structurat pe competenţe, potrivit organigramei.

Art.4.(1) Sediul administrativ al Serviciului pentru Protecţia Copilului si Familiei este în  municipiul Timişoara, pe strada Platanilor, nr.2 - spaţiu atribuit prin Hotărârea de Consiliu Local al Municipiului Timişoara nr.269/28.06.2005. 

(2) Pe toate actele emise de Serviciul pentru Protecţia Copilului si Familiei Timişoara– se va menţiona Consiliul Local al Municipiului Timişoara, Direcţia de Asistenţă Socială Comunitară Timişoara, Serviciul pentru Protecţia Copilului si Familiei Timişoara şi sediul serviciului public de interes local. 

(3) Şeful de serviciu al Serviciului pentru Protecţia Copilului si Familiei Timişoara asigură conducerea, coordonarea şi controlul compartimentelor şi birourilor din structura Serviciului pentru Protecţia Copilului si Familiei Timişoara, având calitatea de ordonator terţiar de credite şi de angajator. 

Art.5. Durata de funcţionare a Serviciului pentru Protecţia Copilului si Familiei Timişoara este nelimitată. 

Art.6. Serviciul pentru Protecţia Copilului si Familiei Timişoara îşi desfăşoară activitatea în baza prezentului Regulament de Organizare şi Funcţionare şi prevederilor legale în vigoare. 
Art.7. (1) Structura organizatorică a Serviciului pentru Protecţia Copilului şi Familiei Timişoara cuprinde, în funcţie de volumul, complexitatea şi specificul activităţii, birouri şi compartimente. 

(2) Compartimentul poate fi organizat fie independent, fie în cadrul unui birou. 

Art.8. Serviciul pentru Protecţia Copilului si Familiei Timişoara dispune de cod fiscal, cont bancar propriu, ştampilă proprie, precum şi de gestiune proprie  .
Art.9. (1)Prezentul regulament de organizare şi funcţionare  detaliază modul de organizare al Serviciului pentru Protecţia Copilului si Familiei Timişoara şi a subdiviziunilor sale organizatorice, stabileşte regulile de funcţionare, politicile şi procedurile specifice, normele de conduită, drepturile şi obligaţiile personalului acestuia. 
(2) Prezentul regulament de organizare şi funcţionare  ajută la îndeplinirea funcţiilor de instrument de management creând o imagine comună asupra organizării serviciului, de legitimare a puterii şi obligaţiilor ce revin fiecărei persoane salarizate în cadrul servicului şi de integrare socială a personalului.
(3) Prevederile prezentului regulament şunt obligatorii pentru întreg personalulul din cadrul  Serviciului pentru Protecţia Copilului si Familiei Timişoara.

Cap. II. ORGANIZAREA ŞI  FUNCŢIONAREA SERVICIULUI PENTRU
PROTECTIA COPILULUI SI FAMILIEI TIMIŞOARA
Subcapitolul II.1.ACTIVITATEA ŞI CONDUCEREA Serviciului pentru Protecţia Copilului si Familiei Timişoara
Art.10. (1) Obiectul de activitate al Serviciului pentru Protecţia Copilului si Familiei Timişoara îl constituie asigurarea menţinerii, refacerii şi dezvoltării capacităţilor copilului şi ale parintilor sai, pentru depasirea situatiilor care ar putea determina separarea copilului de familia sa, în conformitate  cu Legea 272/21.04.2004 privind protecţia şi promovarea drepturilor copilului.

(2) Atribuţiile Serviciului pentru Protecţia Copilului si Familiei Timişoara sunt: 
  a) monitorizeaza si analizeaza situatia copiilor din Municipiul Timişoara, precum si modul de respectare a drepturilor copiilor, asigurand centralizarea si sintetizarea datelor si informatiilor relevante; 

  b) realizeaza activitatea de prevenire a separarii copilului de familia sa  prin înfiinţarea, organizarea şi furnizarea serviciilor sociale primare în domeniul protecţiei copilului şi familiei; 

  c) identifica si evalueaza situatiile care impun acordarea de servicii si/sau prestatii pentru prevenirea separarii copilului de familia sa; 

  d) elaboreaza documentatia necesara pentru acordarea serviciilor si/sau prestatiilor si acorda aceste servicii si/sau prestatii, in conditiile legii; 

  e) asigura consilierea si informarea familiilor cu copii in intretinere asupra drepturilor si obligatiilor acestora, asupra drepturilor copilului si asupra serviciilor disponibile pe plan local; 

  f) asigura si urmaresc aplicarea masurilor de prevenire si combatere a consumului de alcool si droguri, de prevenire si combatere a violentei in familie, precum si a 

comportamentului delincvent; 

  g) viziteaza periodic la domiciliu familiile si copiii care beneficiaza de servicii si prestatii; 

  h) inainteaza propuneri primarului, in cazul in care este necesara luarea unei masuri de protectie speciala, in conditiile legii; 

  i) urmaresc evolutia dezvoltarii copilului si modul in care parintii acestuia isi exercita drepturile si isi indeplinesc obligatiile cu privire la copilul care a beneficiat de o masura de protectie speciala si a fost reintegrat in familia sa; 

  j) colaboreaza cu directia generala de asistenta sociala si protectia copilului in domeniul protectiei copilului si transmit acesteia, precum şi de autorităţilor  publice centrale cu responsabilităţi în domeniu, toate datele si informatiile solicitate din acest domeniu;

  k) încheie convenţii de parteneriat şi iniţiază programe de colaborare cu alte autorităţi locale, instituţii publice şi private, structuri asociative, precum şi cu instituţii de cult recunoscute de lege, pentru furnizarea serviciilor sociale , în conformitate cu nevoile locale identificate ; 
  l) elaborează şi implementează proiecte cu finanţare naţională şi internaţională în domeniu; 
 m) elaborează şi propune consiliului local al municipiului proiectul de buget anual pentru susţinerea serviciilor sociale în domeniul protecţiei copilului şi familiei, în conformitate cu planul de acţiune propriu.

Art.11. Serviciul pentru Protecţia Copilului si Familiei Timişoara întocmeşte referatele de specialitate pentru proiectele de hotărâri propuse spre aprobare Consiliului Local al Municipiului Timişoara, care vor fi avizate de directorul executiv şi directorul executiv adjunct al Direcţiei de Asistenţă Socială Comunitară Timişoara.

Art.12. Conducerea, coordonarea şi controlul Serviciului pentru Protecţia Copilului si Familiei  Timişoara se realizează prin:

- Consiliul Local al Municipiului Timişoara;

- Primarul Municipiului Timişoara;

- Viceprimarul Municipiului Timişoara delegat cu probleme sociale;

- Directorul executiv al Direcţiei de Asistenţă Socială Comunitară Timişoara;
- Directorul executiv adjunct al Direcţiei de Asistenţă Socială Comunitară Timişoara;
- Seful serviciului.

Art.13.(1) Şeful de serviciu asigură conducerea curentă a Serviciului pentru Protecţia Copilului şi Familiei Timişoara şi este subordonat Consiliului Local al Municipiului Timişoara, Primarului Municipiului Timişoara, Viceprimarului Municipiului Timişoara delegat cu probleme sociale, Directorului executiv şi Directorului executiv adjunct al Direcţiei de Asistenţă Socială Comunitară Timişoara.

(2) Şeful Serviciului pentru Protecţia Copilului si Familiei Timişoara este ordonator terţiar de credite şi angajator.
(3) În exercitarea atribuţiilor ce-i revin, şeful Serviciului pentru Protecţia Copilului şi Familiei  Timişoara emite decizii.

(4) Şeful Serviciului pentru Protecţia Copilui şi Familiei Timişoara are urmatoarele responsabilităţi pentru îndeplinirea atribuţiilor serviciului:

a) raspunde de managementul domeniului sau de activitate; 
b) conduce serviciul subordonat si raspunde de organizarea si functionarea acestuia în conditii de eficienta si eficacitate; 

c) raspunde de întocmirea si gestionarea unei baze de date reale si actualizate, inclusiv în format electronic, în domeniul sau de activitate;   

d) raspunde de organizarea  controlului intern cu privire la activitatile/domeniul de activitate subordonate;

e) răspunde de  implementarea proiectelor cu finanţare internă sau externă şi de organizarea managementului calităţii

Art.14. Legătura dintre Consiliul Local al Municipiului Timişoara, Direcţia de Asistenţă Socială Comunitară Timişoara şi Serviciul pentru Protecţia Copilului şi Familiei Timişoara se face prin viceprimarul delegat, directorul executiv şi directorul executiv adjunct al Direcţiei de Asistenţă Socială Comunitară Timişoara. 

Art.15.Angajarea salariaţilor se face în condiţiile legii, de către şeful Serviciului pentru Protecţia Copilului şi Familiei Timişoara, în limita posturilor din statul de funcţii, aprobat de Consiliul Local al Municipiului Timişoara

 Art.16. Activitatea Serviciului pentru Protecţia Copilului si Familiei Timişoara  este coordonată de directorul executiv adjunct al Direcţiei de Asistenţă Socială Comunitară Timişoara.

Art 17. Conducerea curentă a Serviciului pentru Protecţia Copilului si Familiei Timişoara este asigurată de şeful Serviciului pentru Protecţia Copilului şi Familiei Timişoara.
Subcapitolul II.2. STRUCTURA ORGANIZATORICĂ a Serviciului pentru Protecţia Copilului si Familiei Timişoara
Art.18. Structura organizatorică a Serviciului pentru Protecţia Copilului si Familiei Timişoara cuprinde în funcţie de volumul, complexitatea şi specificul activităţii următoarele tipuri de birouri şi compartimente:

1.Biroul Servicii de Zi

2.Compartimentul pentru asistenţă socială

3.Compartimentul resurse-umane şi financiar-administrativ

Art.19. Biroul Servicii de Zi are ca scop principal menţinerea, refacerea şi dezvoltarea capacităţilor copilului şi ale părinţilor săi, pentru depăşirea situaţiilor care ar putea determina separarea copilului de familia sa. 

Şeful Biroului:

- raspunde de managementul domeniului sau de activitate; 

- conduce personalul biroului subordonat si raspunde de organizarea si functionarea acestuia în  conditii de eficienta si eficacitate; 

- raspunde de organizarea controlului intern cu privire la activitatile/domeniul de activitate încredinţate.

ATRIBUŢII:

a) asigură părinţilor consiliere şi sprijin pentru a face faţă dificultăţilor psihosociale care afectează relaţiile familiale, pentru dezvoltarea competenţelor parentale, pentru prevenirea separării copilului de familia sa şi sprijină copiii atunci când apar probleme în dezvoltarea acestora;

b) contribuie la depistarea precoce a situaţiilor de risc care pot determina separarea copilului de părinţii săi;

c) constituie o bază de date sociale pentru familiile cu risc de separare a copilului de familia sa.

d) asigură un program educaţional adecvat vârstei, nevoilor, potenţialului de dezvoltare şi particularităţilor copilului;
e) asigură activităţi recreative şi de socializare;
f) dezvoltă programe specifice pentru prevenirea comportamentelor abuzive ale părinţilor în familie;
g) oferă suport psiho-pedagogic copiilor beneficiari;
Art.20. Compartimentul de asistenţă socială are ca scop principal aplicarea actelor normative privind protecţia socială a copilului şi a familiei;

ATRIBUŢII:

a) realizează demersurile în vederea furnizării de servicii sociale pe problematica copilului aflat în pericol de separare de familia sa, precum şi monitorizarea copiilor după reintegrarea lor în familie;

b) realizează şi aplică planul de servicii pentru prevenirea separării copilului de familia sa, conform Legii nr.272/2004;

c) contribuie la depistarea precoce a situaţiilor de risc care pot determina separarea copilului de familia sa;

d) identifică, intervine şi monitorizează copiii care sunt lipsiţi de îngrijirea părinţilor pe perioada în care aceştia se află la muncă în străinătate;
Art.21. Compartiment de resurse umane şi financiar-administrativ are ca obiective principale:

1.asigurarea gestionării resurselor umane şi respectarea condiţiilor de legalitate a actelor şi a măsurilor intreprinse de către Serviciul pentru Protecţia Copilului şi Familiei Timişoara . 
2.gestionarea resurselor financiare şi realizarea achiziţiilor publice, 

3.realizarea activităţilor administrative;

           
 ATRIBUŢII cu privire la activitatea resurse umane şi juridică:

a) întocmeşte formalităţile şi urmareste respectarea legalitatii privind încadrarea/numirea, modificarea, suspendarea şi incetarea raporturilor de muncă/serviciu, salarizarea si acordarea tuturor drepturilor prevazute de legislatia muncii pentru personalul Serviciului pentru Protecţia Copilului şi Familiei; 

b) organizează activitatea de personal, salarizare, pregătire şi perfecţionarea profesională
c) gestionează şi actualizează cărţile de muncă şi dosarele profesionale şi personale;
d) întocmeşte situaţii statistice periodice sau anuale, cu privire la activitatea de resurse umane;
e) coordonează şi monitorizează procesul de evaluare a performanţelor individuale;
f) acordă consultanţă juridică pentru interpretarea unor situaţii, texte legale serviciilor, birourilor şi compartimentelor din cadrul Serviciului pentru Protecţia Copilului şi Familiei şi beneficiarilor de servicii sociale

g) reprezintă serviciul în fata tuturor instantelor judecatoresti; 
h) redactează, vizează si contrasemnează actele cu caracter juridic. 

ATRIBUŢII cu privire la activitatea  financiar-contabilă:
a) întocmeşte lucrările referitoare la proiectele de buget de venituri şi cheltuieli proprii şi le prezintă spre aprobare;
b) urmăreşte execuţia cheltuielilor aprobate şi informează periodic conducerea asupra modului de realizare a acestora;
c) organizează şi conduce evidenţa contabilă a tuturor mijloacelor financiare folosite în activitatea curentă;
d) efectuează controlul financiar preventiv pentru cheltuielile efectuate din bugetul propriu;
e) exercită controlul asupra operaţiunilor efectuate prin casierie şi asigură la timp lichidarea obligaţiilor de plată;
f) întocmeşte documentele de plată către unităţile bancare, urmăreşte primirea la timp a extraselor de cont;
g) asigură încadrarea corectă pe subdiviziunile clasificaţiei bugetare a mijloacelor financiare necesare, precum şi a cheltuielilor efectuate;
h) întocmeşte şi transmite dările de seamă privind execuţia bugetului propriu;
i) gestionează toate mijloacele fixe şi obiectele de inventar din patrimoniul serviciului, ori date în folosinţă personalului, efectuează inventarierea periodică, conform legislaţiei în vigoare;
j) întocmeşte şi prezintă spre aprobare raportul privind rezultatele inventarierii precum şi listele cu mijloacele fixe şi obiectele de inventar propuse pentru casare;
ATRIBUŢII cu privire la activitatea administrativă: 
a) asigură condiţii optime de desfăşurare a activităţii pentru toate compartimentele funcţionale ale serviciului;
b) asigură baza materială şi echipamentele necesare desfăşurării activităţii curente, precum şi întreţinerea şi apărarea operativă a acestora;
c) organizează şi urmăreşte curăţirea, igienizarea şi asigurarea microclimatului pentru spaţiile folosite de instituţie;
d) asigură respectarea normelor de protecţie a muncii şi a celor de prevenire şi stingere a incendiilor;

Subcapitolul II.3. FURNIZAREA DE SERVICII SOCIALE PRIMARE

 în cadrul Serviciului pentru Protecţia Copilului si Familiei Timişoara
Art.22.Prin Serviciul pentru Protecţia Copilului şi Familiei Timişoara se furnizează servicii de zi care au rolul de a asigura menţinerea, refacerea şi dezvoltarea capacităţiilor copilului şi a părinţilor săi pentru depăşirea situaţiilor care ar putea determina separarea copilului de familiea sa. 
Art.23.Principiile care stau la baza activitatii serviciilor de zi sunt: 

   a) respectarea si promovarea cu prioritate a interesului superior al copilului; egalitatea sanselor si nediscriminarea; 

   b) asistarea copiilor in realizarea si exercitarea drepturilor lor; 

   c) respectarea demnitatii copilului; 

   d) ascultarea opiniei copilului si luarea in considerare a acesteia, tinandu-se cont de varsta si de gradul sau de maturitate; 

   e) asigurarea unei ingrijiri individualizate si personalizate a copilului; 

   f) asigurarea protectiei impotriva abuzului si exploatarii copilului; 

   g) asigurarea unei interventii profesioniste, prin echipe pluridisciplinare; 

   h) asigurarea confidentialitatii si a eticii profesionale; 

   i) responsabilizarea parintilor cu privire la exercitarea drepturilor si indeplinirea obligatiilor parintesti; 

   j) primordialitatea responsabilitatii parintilor cu privire la respectarea si garantarea drepturilor copilului

Art. 24. - Beneficiarii serviciilor de zi sunt: 

   a) copiii si parintii carora li se acorda prestatii si servicii destinate prevenirii separarii lor; 

   b) copiii care au beneficiat de o masura de protectie speciala si au fost reintegrati in familie;  

 Art. 25. Accesul beneficiarilor in cadrul serviciilor de zi se face in baza planului de servicii /planului individualizat de protectie  aprobat prin Dispoziţia Primarului.   

 Art. 26. - Serviciile de zi indeplinesc urmatoarele atributii, in functie de specificul si de nevoile fiecarei categorii de beneficiari: 

   a) asigura un program educational adecvat varstei, nevoilor, potentialului de dezvoltare si particularitatilor copiilor; 

   b) asigura activitati recreative si de socializare; 

   c) asigura copiilor consiliere psihologica; 

   d) asigura parintilor consiliere si sprijin; 

   e) dezvolta programe specifice pentru prevenirea comportamentelor abuzive ale parintilor si a violentei in familie; 

   f) contribuie la depistarea precoce a situatiilor de risc care pot determina separarea copilului de parintii sai; 

   g) contribuie la realizarea obiectivelor cuprinse in planul de servicii sau, dupa caz, in planul individualizat de protectie. 

Art.27. - (1) Structura organizatorica, numarul de posturi si categoriile de personal pentru serviciile de zi se aproba prin hotarare a Consiliului Local al Municipiului Timişoara  pe baza propunerilor Serviciului pentru Protecţia Copilului şi Familiei Timişoara motivate de  caracteristicile si nevoile de ingrijire ale copiilor protejati, precum si obiectivelor serviciului. 

Art.28. Serviciile sociale primare sunt furnizate prin Centre de zi şi Centre de Consiliere şi Sprijin pentru Părinţi şi Copii.

Art.29. Criteriile de eligibilitate în vederea admiterii în Centrul de zi sunt următoarele:
a). beneficiarul să aibă domiciliul legal în municipiul Timişoara;

b). beneficiarul să prezinte adeverinţă medicală din care să reiasă că poate frecventa colectivitatea şi nu suferă de boli cronice sau psihice şi nu este încadrat în grad de handicap;

c). copilul să provină dintr-o familie aflată în dificultate socială;

d). copilul să aibă vârsta cuprinsă între 6-16 ani; 

e). admiterea se face în baza unui Plan de servicii aprobat prin Dispoziţia Primarului, în limita locurilor disponibile.

Art.30.Criteriile de eligibilitate în vederea admiterii în Centrul de Consiliere şi Sprijin pentru Părinţi şi Copii sunt următoarele:

a). beneficiarul să aibă domiciliul legal în municipiul Timişoara;

b). familia să se afle într-o situaţie de dificultate socială;

c). admiterea se face în baza unui Plan de servicii aprobat prin Dispoziţia Primarului, în limita locurilor disponibile.

Cap. III. PATRIMONIUL ŞI FINANŢELE Serviciului pentru Protecţia
Copilului Şi Familiei
Art.31. Patrimoniul este format din bunuri mobile şi imobile transferate de la Centrul de tranzit pentru minori „Sf.Nicolae”, precum şi bunuri mobile dobândite de Serviciul pentru Protecţia Copilului si Familiei prin achiziţii publice, sponsorizări, donaţii,etc.

Art.32. Finanţarea cheltuielilor curente şi de capital se asigură din bugetul local (alocaţii bugetare la cap.68.02 – Asigurări şi Asistenţă Socială) pe baza bugetului de venituri şi cheltuieli al Serviciului pentru Protecţia Copilului si Familiei Timişoara, aprobat prin Hotărârea Consiliului Local al Municipiului Timişoara şi transmis de ordonatorul secundar de credite.

Art.33. Proiectul de buget al Serviciului pentru Protecţia Copilului si Familiei Timişoara se depune la Directia de Asistenta Sociala Comunitara Timişoara, ordonator secundar de credite, care îl va depune la Biroul Buget din cadrul Direcţiei Economice al Primăriei Municipiului Timişoara.

 Art.34. Trimestrial, ordonatorul terţiar de credite aprobă situaţiile financiare întocmite de persoanele cu atribuţii de contabilitate, care vor fi depuse la Serviciul Buget Finanţe Contabilitate din cadrul Direcţiei de Asistenta Sociala Comunitara Timişoara pentru centralizare.

Art.35. (1)Serviciul pentru Protecţia Copilului si Familiei Timişoara, în completarea surselor bugetare alocate din bugetul local, va putea obţine şi venituri extrabugetare în condiţiile prevăzute de lege.

(2)Veniturile extrabugetare ale Serviciul pentru Protecţia Copilului si Familiei Timişoara se încasează, administrează, utilizează şi contabilizează conform prevederilor legale în vigoare.

Art.36. Execuţia de casă a Serviciul pentru Protecţia Copilului si Familiei Timişoara se ţine de către persoanele cu atribuţii de casierie. 

Art.37. Angajarea şi efectuarea cheltuielilor din creditele bugetare aprobate în buget se aprobă de către ordonatorul terţiar de credite şi se efectuează numai cu viza prealabilă de control financiar preventiv, aplicată de persoanele împuternicite. 

Art.38. Ordonatorul terţiar de credite aprobă efectuarea plăţilor în limita creditelor bugetare aprobate, avizate de control financiar preventiv,iar plata se asigură de către Serviciul pentru Protecţia Copilului si Familiei Timişoara.
Art.39. În cazul desfiinţării Serviciului pentru Protecţia Copilului si Familiei Timişoara patrimoniul acestuia revine Consiliului Local al Municipiului Timişoara.

Art.40. Serviciul pentru Protecţia Copilului si Familiei Timişoara îşi va organiza o arhivă proprie pe care o va păstra în conformitate cu prevederile legale cuprinzând următoarele acte:

- documente de personal (state de plată);

- documente financiar-contabile;

- documente specifice activităţii sale curente;

CAPITOLUL IV.RESPONSABILITĂŢI, COMPETENŢE ŞI REGULI GENERALE APLICABILE PERSONALULUI  din cadrul Serviciului pentru Protecţia Copilului şi Familiei Timişoara
Art.41. Personalul Serviciului pentru Protecţia Copilului şi Familiei Timişoara este format din funcţionari publici şi personal contractual în conformitate cu statul de funcţii aprobat prin hotărâre aConsiliului Local al Municipiului Timişoara . 
Art.42. Personalul din cadrul Serviciului pentru Protecţia Copilului şi Familiei Timişoara are următoarele responsabilităţi: 

a) raspunde de pastrarea  confidenţialităţii informaţiilor detinute sau la care are acces ca urmare a executarii atributiilor de serviciu;
b) răspunde de îndeplinirea cu profesionalism, loialitate, corectitudine şi în mod constiincios a îndatoririlor de serviciu şi se abtine de la orice fapta care ar putea sa aduca prejudicii institutiei; 

c) raspunde de realizarea la timp si întocmai a atributiilor ce-i revin potrivit legii, programelor aprobate sau dispuse expres de catre conducerea institutiei si de raportarea asupra modului de realizare a acestora; 

d) raspunde, potrivit dispozitiilor legale, de corectitudinea şi exactitatea datelor, informatiilor si masurilor prevazute în documentele întocmite; 

Art.43. Personalul din cadrul Serviciului pentru Protecţia Copilului şi Familiei Timişoara are următoarele competenţe : 

a) reprezinta si angajeaza institutia numai în limita atributiilor de serviciu si a mandatului care i s-a încredintat de catre conducerea acesteia; 

b) se preocupa permanent de perfectionarea pregatirii profesionale; 

c) propune documente tipizate şi proceduri de uz intern pentru activitatea compartimentului sau institutiei, în general; 

d) semnalează conducerii institutiei orice probleme deosebite legate de activitatea acesteia, despre care ia cunostinta în timpul îndeplinirii sarcinilor sau în afara acestora, chiar daca nu vizeaza direct domeniul în care are responsabilitati si atributii. 
CAPITOLUL V.DISPOZIŢII FINALE 
Art.44. Prezentul regulament intră în vigoare la data aprobării sale prin hotărâre a Consiliului Local al Municipiului Timişoara şi îşi produce efectele fată de salariaţi din momentul încunoştinţării acestora. 
Art.45.Modificările prezentului regulament se vor face numai cu aprobarea Consiliului Local al Municipiului Timişoara.
Art.46 Prevederile prezentului Regulament se completează de drept cu prevederile legislaţiei în vigoare   în domeniu social, în domeniul gestionării resurselor financiare şi umane sau în orice alte domenii conexe  activităţii curente a  serviciului.
         Director Executiv,                                                           Director Executiv Adjunct,                                                            
          Maria Stoianov                                                                  Gabriela-Cristina Curuţ                                                        
               Şef Serviciu,
      Mihaela Buzilă-Petrescu                                                               Consilier Juridic,

                                                                                                             Erceanu Ciprian

